b'\n_START_ARTICLE_\nSuperstrengteori\n_START_PARAGRAPH_\nSuperstrengteori er en hypotetisk modell som omfatter element\xc3\xa6rpartikler og gravitasjon._NEWLINE_I modellen tenker en p\xc3\xa5 partikler som sm\xc3\xa5 strenger, s\xc3\xa5kalte superstrenger, og ikke som punktpartikler. Modellen pr\xc3\xb8ver \xc3\xa5 samle alle kreftene i naturen under en og samme teori, og blir ofte kalt TOE (av engelsk The Theory of Everything, teorien om alt). De ulike element\xc3\xa6rpartiklene svarer til ulike vibrasjoner av strengene. Super viser til supersymmetri, som er en symmetri mellom boson, som formidler krefter, og fermion, som materien er bygd opp av.'